**J e l e n t é s
Salföld Község Önkormányzata Képviselő-testületének
2019. november 18-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!
A Képviselő-testület lejárt határidejű határozatainak végrehajtásáról az alábbiakban számolok be:

**81/2019. (IX. 16.) HATÁROZATA**

***támogatási kérelem elutasításáról***

Salföld Község Önkormányzata Képviselő-testülete a Medicopter Alapítvány (Székhely: 1081 Budapest, Szilágyi u. 3.) kérelmére támogatást nem biztosít.

Felkéri a polgármestert, hogy fenti döntésről a kérelmezőt értesítse.

Felelős: Fábián Gusztáv polgármester.

Határidő: azonnal.

**Kérelmező döntésről értesítve**

**82/2019. (IX. 16.) HATÁROZATA**

***támogatási kérelem elutasításáról***

Salföld Község Önkormányzata Képviselő-testülete a Segítő szívvel, jó szándékkal Közhasznú Alapítvány (Székhely: 1157 Budapest, Nyírpalota út 5.) kérelmére támogatást nem biztosít.

Felkéri a polgármestert, hogy fenti döntésről a kérelmezőt értesítse.

Felelős: Fábián Gusztáv polgármester.

Határidő: azonnal.

**Kérelmező döntésről értesítve**

**83/2019. (IX. 16.) HATÁROZATA**

***Bursa Hungarica Felsőoktatási Önkormányzati
Ösztöndíjrendszerhez való csatlakozásról***

Salföld Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Fábián Gusztáv, polgármester

Határidő: 2019. október 2.

**Csatlakozási nyilatkozat megküldésre került**

**84/2019. (IX. 16.) HATÁROZATA**

***A Bursa Hungarica pályázati kiírások jóváhagyásáról***

Salföld Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Fábián Gusztáv, polgármester

Határidő: 2019. október 4.

**Pályázati kiírások közzététele megtörtént**

**85/2019. (IX. 16.) HATÁROZATA**

***Kötelező felvételt biztosító általános
iskolai körzethatárok véleményezéséről***

Salföld Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, és arról az alábbi véleménye alakult ki:

* egyetért, azt elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Salföldön lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Fábián Gusztáv polgármester

Határidő: 2019. október 31.

**Kormányhivatal döntésről értesítve**

**86/2019. (IX. 16.) HATÁROZATA**

***tájékoztató elfogadásáról***

Salföld Község Önkormányzata Képviselő-testülete az Eötvös Károly Megyei Könyvtár könyvtárellátási szolgáltatásról készült tájékoztatóját elfogadja és tudomásul veszi.

**Megyei Könyvtár döntésről értesítve**

**88/2019. (IX. 20.) HATÁROZATA**

***Salföld 3/1. hrsz-ú ingatlan telekalakítási eljárásának megindításáról***

 Salföld Község Önkormányzata Képviselő-testülete telekalakítási eljárást kíván indítani Epres Tibor földmérő ü. mérnök változási vázrajza alapján a Salföld 3/1. hrsz.-ú Kivett közterület művelési ágú, önkormányzati tulajdonban lévő földrészletek megosztásával kapcsolatban.

 A Képviselő-testület felkéri a polgármestert a telekalakítási eljárás megindítására

 Felelős: Fábián Gusztáv polgármester

 Határidő: azonnal.

**Telekalakítási eljárás megindítása megtörtént**

**94/2019. (X. 18.) HATÁROZATA**

***A polgármester illetményének megállapításáról***

Salföld Község Önkormányzata Képviselő-testülete Fábián Gusztáv, főállású polgármester illetményét - a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdése a) pontja alapján 299.151,-Ft, - a közszolgálati tisztviselőkről szóló 2011. évi CXCIX. törvény (a továbbiakban: Kttv.) 131.§ (1) bekezdése alapján a kerekítés szabályaira tekintettel 2019. október 13. napjától havi 299.200,- Ft-ban állapítja meg.

A polgármester az Mötv. 71. § (6) bekezdése alapján havonta 44.873,- Ft – illetménye
15 %-ának megfelelő - összegű költségtérítésre jogosult.

A Képviselő-testület felkéri az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Kovács István alpolgármester

Határidő: azonnal.

**Illetmény kifizetés folyamatos**

**96/2019. (X. 18.) HATÁROZATA**

***Az alpolgármester tiszteletdíjának megállapításáról***

Salföld Község Önkormányzata Képviselő-testülete Kovács István, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2019. október 18-tól havi bruttó 100.000.- Ft-ban állapítja meg.

Az alpolgármester az Mötv. 80. § (3) bekezdése alapján havonta 15.000.- Ft - tiszteletdíja 15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

**Tiszteletdíj fizetése folyamatos**

**98/2019. (X. 18.) HATÁROZATA**

***A polgármester 2019. október 13-tól december 31-ig tartó***

***időszakra járó szabadsága ütemezéséről***

Salföld Község Önkormányzata Képviselő-testülete megállapítja, hogy Fábián Gusztáv, főállású polgármester 2019. január 1. napjától 2019. október 13. napjáig időarányosan járó szabadságát kivette.

A 2019. október 13. napjától 2019. december 31. napjáig járó 8 nap szabadság ütemezését az alábbiak szerint hagyja jóvá:

* október 30-31. 2 nap
* november 4-11. 6 nap.

A Képviselő-testület felkéri a polgármestert, hogy a szükséges intézkedéseket tegye meg.

Felelős: Fábián Gusztáv polgármester

Határidő: folyamatos

**A szabadság kivétele megtörtént**

**100/2019. (X. 18.) HATÁROZATA**

***A Tapolca Környéki Önkormányzati Társulás
Társulási Tanácsába tag delegálásáról***

Salföld Község Önkormányzata Képviselő-testülete a Tapolca Környéki Önkormányzati Társulás Társulási Tanácsába Fábián Gusztáv polgármestert delegálja.

A Képviselő-testület felkéri a polgármestert, hogy a határozatot a Tapolca Környéki Önkormányzati Társulás részére küldje meg.

Felelős: Fábián Gusztáv, polgármester

Határidő: 2019. november 7.

**Társulási Tanács döntésről értesítve**

**Határozati javaslat:**

**SALFÖLD KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2019. (XI. 18.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

 Fábián Gusztáv
 polgármester
Kővágóörs, 2019. november 11.